فعلا كلامك منطقى جدا وفهمته..طب ممكن سؤال تانى ..بس ارجو حضرتك تفيدنى. .انا هبحث اكيد واتفكر واتدبر فيه بس اعرف رايك بردو ..من اكتر الحاجات اللى بفكر فيها مع نفسي بتخيل انى بتكلم مع حد مش مؤمن اصلا بوجود ربنا وبتخيل اننا بنتحاور بس اكتشف انه مجهز حججه علميه وتكاد تكون منطقيه لحد ماعملش أمر ربنا وقرأ
تكملة السؤال: بس كمان بحس انى مش هقدر أقنعه. .ده على افتراض دلوقتى وانا لسه ماتعمقتش فالبحث. . فلوسمحت (وده يعتبر من ضمن بحثي فالموضوع ) توضحلى لو قدامك حد مش مؤمن بالله تقوله ايه الجواب: هحاول اختصر قدر الإمكان. محاور إثبات وجود الله كثيرة جدا. هاخد منها محور واحد فقط: دلالة العقل على وجود الله وتتمثل في: 1-السببية، أو الحدوث. ومعناه (لكل حادث مُحدث)  الكون حادث، أي: وُجِد في لحظة من الزمن. من احدثه؟ قال الله تعالى: (أم خُلِقوا من غير شيءٍ أم هم الخالقون) يعني: اتخلقوا من غير سبب؟ ولا هم خلقوا نفسهم؟ الاول مستحيل، لان لكل حادث محدث. والثاني مستحيل، لأنهم قبل وجودهم معدومين، فازاي هيوجدوا نفسهم؟  فتعيّن احتمال واحد. وهو أن هناك خالقًا خلقهم. 2- الحكمة ويندرج تحتها حاجات كتيرة زي: الجاذبية المناسبة للعيش. توزيع الغازات في الغلاف الجوي توافر المياه اللازمة للحياة!  وجود عين للرؤية، واذن للسمع، وجلد للمس، وأنف للشم!  عين ترمش كل 6 ثوانٍ تلقائيًا ! لحماية نفسها!  كل دا صدفة؟  مستحيل! بل لخالق مبدع! دا اختصارا وعلى عجالة وللتفصيل مكان تاني. ومن الكتب المفيدة جدا في مسألة وجود الله: كتاب شموع النهار لعبد الله العجيري. ومن الكتب المفيدة أيضًا: كتب لا اعلم هويتي لحسام الدين حامد، وكتاب الإلحاد له أيضًا. وآخر كتابين متوفران pdf.